NUSAเพิ่มทุน 1.4 พันล้านหุ้น ขายผถห.เดิม 690 ล้านหุ้น ที่ราคา0.50 บ. พร้อมแจกวอร์แรนต์ฟรี
NUSA เพิ่มทุน 1.4 พันล้านหุ้น ขายผถห.เดิม 690 ล้านหุ้น 10:1 ที่ 0.50 บ. พร้อมแถมวอร์แรนต์ หวังระดมทุนม 1.04 พันล้านบาท ใช้เป็นเงินทุนหมุนเวียนในการดำเนินงาน-เงินลงทุนในกิจการทั้งในและตปท. 
7 พ.ย. 2560

บริษัท ณุศาศิริ จำกัด (มหาชน) หรือ NUSA ระบุว่า ที่ประชุมคณะกรรมการบริษัทเมื่อวานนี้ (6 พ.ย.) เห็นชอบให้ยกเลิกการจัดสรรหุ้นเพิ่มทุนเพื่อรองรับการเพิ่มทุนแบบมอบอำนาจทั่วไป (General Mandate) จำนวน 690 ล้านหุ้น พร้อมให้ลดทุนจดทะเบียนลง หลังจากนั้นให้เพิ่มทุนจดทะเบียนเป็น 10,478.54 ล้านบาท โดยออกหุ้นเพิ่มทุนใหม่ 1,394.58 ล้านหุ้น พาร์หุ้นละ 1 บาท แบ่งจัดสรรให้กับผู้ถือหุ้นเดิมตามสัดส่วนการถือหุ้น (RO) จำนวน 690 ล้านหุ้น ในอัตราส่วน 10 หุ้นเดิมต่อ 1 หุ้นใหม่ ที่ราคาหุ้นละ 0.50 บาท กำหนดจองซื้อและชำระเงินค่าหุ้นวันที่ 15-19 ม.ค.61
ขณะที่จัดสรรหุ้นเพิ่มทุน 690 ล้านหุ้น ใช้รองรับการใช้สิทธิของใบสำคัญแสดงสิทธิที่จะซื้อหุ้นสามัญ (วอร์แรนต์) รุ่นที่ 3 (NUSA-W3) ที่จะจัดสรรให้ฟรีให้กับผู้ถือหุ้นเดิมที่จองซื้อหุ้นเพิ่มทุนในอัตราส่วน 1 หุ้นเพิ่มทุนใหม่ ต่อ 1 วอร์แรนต์ โดยวอร์แรนต์มีอายุ 2 ปี มีอัตรการใช้สิทธิ 1 วอร์แรนต์ ต่อ 1 หุ้นสามัญใหม่ ที่ราคาหุ้นละ 0.50 บาท ส่วนหุ้นเพิ่มทุนที่เหลือจะจัดสรรใช้รองรับการปรับสิทธิวอร์แรนต์
สำหรับเงินที่ได้จากการเพิ่มทุนครั้งนี้ บริษัทจะนำไปใช้เป็นเงินทุนหมุนเวียนในการดำเนินธุรกิจและขยายธุรกิจของบริษัท โดยภายในปี 60-63 มีแผนที่จะใช้เงินลงทุนรวม 1,035 ล้านบาท โดยเป็นเงินทุนหมุนเวียนในการดำเนินงานและเงินลงทุนในกิจการทั้งในและต่างประเทศ